**Ministru kabineta noteikumu projekta**

**“Grozījumi Ministru kabineta 2015.gada 30.jūnija noteikumos Nr.327 „Noteikumi par Latvijas būvnormatīvu LBN 223-15 „Kanalizācijas būves”””sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts “Grozījumi Ministru kabineta 2015.gada 30.jūnija noteikumos Nr.327 „Noteikumi par Latvijas būvnormatīvu LBN 223-15 „Kanalizācijas būves””” (turpmāk – noteikumu projekts) tiek izdots saskaņā ar Būvniecības likuma 5. panta pirmās daļas 3.punktu. |
|  2. | Pašreizējā situācija un problēmas kuru risināšanai tiesību akta projekts izstrādāts, tiesiskā regulējuma mērķis un būtība | Izvērtējot esošo būvnormatīvu tehniskos risinājumus un parametrus pēc būtības, tika apzināti kādi būvnormatīvi ir nozarei paši nepieciešamākie, kuri būtu jāpārstrādā. Latvijas būvniecības padome noteica, ka primāri pārstrādājami ir būvnormatīvi, kas saistīti ar būvju drošību, pēc tam jāpārstrādā arī ļoti novecojošos būvnormatīvus. Atbilstoši Latvijas būvniecības padomē nolemtajam, ir pārstrādāti šādi būvnormatīvi:Ministru kabineta 2015.gada 30.jūnija noteikumi Nr.327 „Noteikumi par Latvijas būvnormatīvu LBN 223-15 „Kanalizācijas būves”;Ministru kabineta 2015.gada 30.jūnija noteikumi Nr.326 „Noteikumi par Latvijas būvnormatīvu LBN 222-15 „Ūdensapgādes būves” ;Ministru kabineta 2015.gada 30.jūnija noteikumi Nr.332 „Noteikumi par Latvijas būvnormatīvu LBN 221-15 „Ēku iekšējais ūdensvads un kanalizācija”;Lai veiktu pēc iespējas precīzāku tehniski ekonomisko aprēķinu, noteikumu projektā sniegts precīzāks skaidrojums aprēķinam, novēršot tā pielietojuma pretrunas praksē.Ministru kabineta 2015.gada 30.jūnija noteikumi Nr.332 „Noteikumi par Latvijas būvnormatīvu LBN 221-15 „Ēku iekšējais ūdensvads un kanalizācija” paredz 7. un 8. punktu iestrādi Ministru kabineta 2015.gada 30.jūnija noteikumos Nr.327 „Noteikumi par Latvijas būvnormatīvu LBN 223-15 „Kanalizācijas būves”, atbilstoši dalījumam par iekšējām un ārējām sistēmām. Aizliegums ierīkot sausās tualetes vai krājrezervuārus neatrisina epidemioloģisko situāciju. Uz ūdenssaimniecības pakalpojumu sniegšanas likuma bāzes pašvaldībām ir jāizdod saistošie noteikumi par ūdenssaimniecības, tai skaitā par asenizācijas pakalpojumu sniegšanas kārtību. Ja krājrezervuāra īpašniekam būs jāatskaitās un jāmaksā par notekūdeņu izvešanu (līdzīgi kā sadzīves atkritumiem), šāda maksa kā ekonomiska sankcija veicinās īpašniekus izvēlēties sev piemērotāko notekūdeņu apsaimniekošanas veidu.Nepieciešamība izvērtēt ražošanas notekūdeņu raksturu un lietderību tos attīrīt kopā ar sadzīves notekūdeņiem, kā arī, lai aprēķinātu notekūdeņu, tai skaitā ražošanas uzņēmuma daudzumu diennaktī ir sniegts precīzāks aprēķinu skaidrojums noteikumu projektā. Jaunais regulējums precizē notekūdeņu daudzumu diennaktī. 22.punktā noteiktais notekūdeņu daudzums neietekmē kopējo apdzīvotās vietas notekūdeņu daudzumu. 22.punktā minētas momentālās pieteces (l/s), kuras netiek izmantotas vidējā diennakts notekūdeņu daudzuma aprēķinā.Asenizācijas stacijas notekūdeņu kvalitāte var būt atšķirīga atkarībā no notekūdeņu attīrīšanas ietaišu un kanalizācijas sistēmas lieluma un īpatnībām. Tāpēc lietderīgāk ir izvērtēt apstākļus un izveidot risinājumu, kas atbilst operatora noteiktām prasībām atkarībā no tīkla un notekūdeņu attīrīšanas ietaisēm. Tā piemēram: • Relatīvi lielās pilsētās (piem, Rīgā) asenizācijas stacijas var tikt būvētas pie lieliem kolektoriem, kuros transportējot uz attīrīšanas ietaisēm tiek nodrošināta pietiekoša notekūdeņu samaisīšanās;• Lai nodrošinātu piesārņojuma līmeni pēc BSP5 līdz 1000 mg/l, jāveic notekūdeņu atšķaidīšana, kas ievērojami sadārdzina septiķu novadīšanu kanalizācijas tīklā;• Ja asenizācijas stacija ir ievietota tuvu pie notekūdeņu attīrīšanas ietaisēm, mūsdienu inženierijas prakse paredz proporcionālu septisko notekūdeņu padevi no speciāliem pieņemšanas rezervuāriem, kas nodrošina attīrīšanas ietaišu bioloģiskā procesa nepārslogošanu;Septisko notekūdeņu pieņemšana ir tieši atkarīga no attīrīšanas ietaišu rakstura, kādām piesārņojuma koncentrācijām un slodzēm tās paredzētasŠajā noteikumu projektā ir paredzēta vēl lielāka iespēja nepieļaut materiālu pārtēriņu nelieliem objektiem. Gadījumos, kad jānosaka dūņu spiedvada minimālo diametru, jāizvērtē esošie apstākļi, ņemot vērā ekspluatācijas praksi, jo pie nelielām plūsmām nav lietderīgi uzstādīt liela diametra caurules.Lai nodrošinātu sistēmu kvalitatīvu darbību svarīgs ir cauruļvada slīpuma aprēķins, kas šajā noteikumu projektā ir precizēts. Esošajā redakcijā sajaukti maksimālā un minimālā slīpuma jēdzieni. Noteikumu projekts papildināts ar informāciju par cauruļvadu pārbaudes standartiem. Jāvērš uzmanība, ka kanalizācijas sistēmu projektēšanas praksē pagrieziena leņķis tiek mērīts kā leņķis no cauruļvada turpinājuma taisnā līnijā, tas ir līdzīgi kā azimutu ZA(45o) vai A(90o), bet izmantojot tikai 180o sistēmu. Noteikumu projektā 58.punktā dotā formula sniedz vienkāršotu aprēķina metodiku minimālā slīpuma noteikšanai kanalizācijas cauruļvadiem, bet tabulā Nr.16 ir doti precīzi aprēķinātie minimālie slīpumi kanalizācijas cauruļvadiem.Liela nozīme ir pievērsta katoda aizsardzībai, ko lieto pazemes cauruļvadu aizsardzībai pret zemes koroziju. Noteikumu projektā precizēts kādos gadījumos nepieciešama cauruļvadu katoda aizsardzība, kā arī informācija par nepieciešamo pamatojumu zem caurulēm. Veicot kanalizācijas sistēmu apkalpi ar modernu aprīkojumu bez personāla klātbūtnes kanalizācijas akās, ir precizēti skataku veidi pēc to ekspluatācijas veida. Precizēta arī informācija par aku diametriem, pielietojot inspekcijas akas.Noteikumu projektā paredzēta iespēja samazināt lūku augstumu virs zemes virsmas, lai netraucētu pļaušanu. Lai aizsargātu skatakas lūkas no bojājumiem ziemā tīrot sniegu, vasarā pļaujot zāli, atbilstoši esošajai praksei, ir paredzēta 0.5m aizsargapmale ar slīpām malām. Ņemot vērā, ka uz ceļiem bez cietā seguma aizsargapmales konstrukcija atkarīga no ceļa ekspluatācijas, paredzēta iespēja, ka atbilstoši esošajai praksei šo konstrukciju nosaka ceļu apsaimniekotājs, izdodot tehniskos noteikumus. Plašākas risinājumu iespējas paredzētas pārkrites aku veidošanai.Noteikumu projekts precizē, ka lietus ūdens uztveršanas vietas jānosaka arhitektūras daļas projektā, lai nodrošinātu optimālu lietus ūdens novadīšanu atbilstoši pastāvošai projektēšanas praksei. Veikts labojums (samazinājums) minimālajam cauruļvada diametram atbilstoši mūsdienu projektēšanas un ekspluatācijas praksei.Noteikumu projekts precizē divu spiedvadu (dūņu un duļķu spiedvadu) nepieciešamības noteikšanas un projektēšanas principus, sniedzot skaidrojumu par bioloģisko attīrīšanas metodi.Noteikumu projekts paredz spiediena un vakuuma kanalizācijas sistēmu izmantošanu, kā arī rekomendē standartus to projektēšanai. Ir precizēts 152.punkts, kurā noteikts par izvedamu notekūdeņu krājtvertņu un sauso tualešu ierīkošanu ēkās. Pilsētās un ciemos, neatkarīgi no tā, vai ir vai nav ierīkota centralizētā kanalizācijas sistēma, drīkst izbūvēt septiķus un rūpnieciski izgatavotas kompaktas attīrīšanas iekārtas, ja tās atbilst būvniecību regulējošo normatīvo aktu un normatīvo aktu par piesārņojošo vielu emisiju ūdenī prasībām. |
|  3. | Projekta izstrādē iesaistītās institūcijas | Noteikumu projekts šo jomu neskar. |
|  4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību tautsaimniecības attīstību un administratīvo slogu** |
|  1. |  Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta regulējums var ietekmēt jebkuru personu, kura ierosinās un veiks būvniecību, kā arī institūcijas, kuras iesaistītas būvniecības procesā. Tāpat arī ietekmēs būvniecības nozarē strādājošos būvdarbu veicējus. |
|  2. | Tiesiskā regulējuma ietekme uz tautsaimniecību un administratīvo slogu | Šīs sadaļas 1. punktā minētajām sabiedrības mērķgrupām un institūcijām projekta tiesiskais regulējums nemaina tiesības un pienākumus, kā arī veicamās darbības salīdzinājumā ar līdzšinējo normatīvo regulējumu. |
|  3. | Administratīvo izmaksu monetārs novērtējums | Noteikumu projekts šo jomu neskar |
|  4. |  Cita informācija | Nav |

|  |
| --- |
| VI. Sabiedrības līdzdalība un komunikācijas aktivitātes |
| 1. | Sabiedrības informēšana par projekta izstrādes uzsākšanu | Noteikumu projekts tika saskaņots ar Latvijas Siltuma, gāzes un ūdens tehnoloģijas inženieru savienības Standartizācijas Tehnisko komiteju, Latvijas ūdensapgādes un kanalizācijas uzņēmumu asociāciju. Noteikumu projekts sabiedrībai publiski ir pieejams Ekonomikas ministrijas tīmekļvietnē.  |
| 2. | Sabiedrības līdzdalība projekta izstrādē  | Sabiedrības priekšlikumi vai iebildumi nav saņemti. |
| 3. | Sabiedrības līdzdalības rezultāti  | Sadaļa tiks precizēta atbilstoši saņemtajiem atzinumiem. |
| 4. | Cita informācija | Nav |

*Anotācijas III, IV, V un VII sadaļa – projekts šīs jomas neskar.*

Iesniedzējs:

Ministru prezidenta biedrs,

ekonomikas ministrs Arvils Ašeradens

Vīza:

Valsts sekretārs Juris Stinka

03.02.2017 08:49

1072

Vīksna, 67013140,

Marija.Viksna@em.gov.lv